text: Det går forrygende for Legolandene
  28 juli 2016 kl. 14.20
  I forrige uge måtte Legoland for anden gang nogensinde lukke for tilstrømningen. Et symbol på, atdet går forrygende for Legolandene.
  Merlin-koncernen, som i 2005 købte Legolandene, omsatte totalt for 553 millioner pund. Det svarer til knap 5 milliarder kroner. Merlin driver foruden Legolandene, 11 forskellige brands - blandt andet Sea Life, Alton Towers og Madame Tussauds.
  Men det største lokomotiv er Legolandene. De havde en omsætnings-fremgang på hele 11,2 procent.
  Der er i dag seks Legolande: Den originale i Billund, en i Windsor i England, to i USA (Californien og Florida) og en i Malaysia.
  Og inden årets udgang åbner Legoland i Dubai, og næste år kommer turen til Japen og i 2018 til Sydkorea.
  På et pressemøde i dag i England oplyste koncernen, der er planer om fire Legolande mere inden 2020. Måske en eller to i Kina.
  Terrorhandlinger rundt i verden påvirker Legolandene. Der bruges flere penge på sikkerhed. I Billund er bl.a. indført stikprøvekontroller af tasker ved indgangen.
  Fakta om Merling og Legoland
  Merlin Entertainments driver over 100 attraktioner, som er fordelt på 23 lande og fire kontinenter.Der er i dag seks Legoland-parker verden over - den originale i Billund, en i Storbritannien, en i Tyskland, to i USA og en i Malaysia. Tre helt nye Legoland-parker er på vej - en park åbner i Dubai i 2016, en i Japan i 2017 og en i Sydkorea i 2018. * Ud over Legoland driver selskabet 11 forskellige brands - blandt andet Sea Life, Alton Towers og Madame Tussauds.Også de nyere indendørs legecentre med Lego-tema, Legoland Discovery Centre, ejes af Merlin Entertainments. * Selv om Lego solgte Legoland, som dengang talte fire parker, til Merlin Entertainments i 2005, har familien Kirk Kristiansen, som står bag Lego, stadig en andel i parkerne. * Familien ejer gennem investeringsselskabet Kirkbi en stor procentdel af Merlin Entertainments, som driver temaparkerne med det verdenskendte legetøj. Kilder: Merlin Entertainments, Kirkbi
  
  